VIDEO ಕರ್ನಾಟಕ ಮೂಲದ ವ್ಯಕ್ತಿಯಿಂದ ಉಳಿಯಿತು ಮುಂಬೈ ಪ್ರಯಾಣಿಕನ ಪ್ರಾಣ! ಪೊಲೀಸ್ ಪೇದೆ ಸಾಹಸ ಹೇಗಿದೆ ನೋಡಿ ಮುಂಬೈ: ಪೋಲೀಸರು ಇರೋದು ಜನರನ್ನ ಕಾಪಾಡೋಕೆ ಅಂತ ನಿರೂಪಿಸುವಂಥ ಕೆಲಸವೊಂದನ್ನು ಪೋಲೀಸ್ ಪೇದೆಯೊಬ್ಬರು ಬಹಳ ಸರಾಗವಾಗಿ ಮಾಡಿದ ಘಟನೆ ಇದು. ಅದಕ್ಕಾಗೇ ಮುಂಬಯಿ ಪೋಲೀಸ್ ತಮ್ಮ ಟ್ವಿಟರ್ ಖಾತೆಯಲ್ಲಿ ಈ ಮೈನವಿರೇಳಿಸುವ ಸಿಸಿಟಿವಿ ಕ್ಲಿಪ್ಪಿಂಗ್ಅನ್ನು ಶೇರ್ ಮಾಡಿದೆ! ಮುಂಬಯಿಯ ದಾಹಿಸಾರ್ ರೈಲು ನಿಲ್ದಾಣದಲ್ಲಿ ಎಂದಿನಂತೆ ಪ್ರಯಾಣಿಕರ ಆಗುಹೋಗುಗಳು ನಡೆಯುತ್ತಿದ್ದವು. ಪೋಲೀಸ್ ಕಾನ್ಸ್ಟಬಲ್ ಯೋಗೇಶ್ ಹಿರೇಮಠ್ ತಮ್ಮಷ್ಟಕ್ಕೆ ನಡೆದುಕೊಂಡು ಹೋಗುತ್ತಿದ್ದರು. ಆಗ ನಿಲ್ದಾಣ ಬಿಟ್ಟು ಹೊರಟಿದ್ದ ರೈಲನ್ನು ಹತ್ತಲು ವ್ಯಕ್ತಿಯೊಬ್ಬರು ಧಾವಿಸಿಬಂದರು. ಚಲಿಸುತ್ತಿದ್ದ ರೈಲನ್ನು ಪ್ರವೇಶಿಸಲು ಹೋದಾಗ ದಿಢೀರ್ ಆಗಿ ಹಿಡಿತ ತಪ್ಪಿ ಬಿದ್ದರು. ಅವರು ಬಿದ್ದದ್ದು ರೈಲು ಮತ್ತು ಪ್ಲಾಟ್ಫಾರಂ ನಡುವೆ ಅಡ್ಡಲಾಗಿ! ದೇವದೂತನಂತೆ ತಕ್ಷಣ ಕಾರ್ಯಪ್ರವೃತ್ತರಾದ ಹಿರೇಮಠ್, ಬಿದ್ದವರ ಕಾಲು ಹಿಡಿದು ಬಲವಾಗಿ ಹಿಂದಕ್ಕೆಳೆದರು. ಕೂದಲೆಳೆಯಲ್ಲಿ ಪ್ರಾಣಾಪಾಯ ತಪ್ಪಿಸಿದರು. ಚಲಿಸುತ್ತಿದ್ದ ರೈಲು ಹತ್ತಲು ಪ್ರಯತ್ನಿಸಿ ಜಾರಿ ಬಿದ್ದ ಯುವಕನನ್ನು ಉಳಿಸಿದ ಪುಣ್ಯ ಹಿರೇಮಠ್ ಪಾಲಾದರೆ, ಈ ದೃಶ್ಯವನ್ನು ಟ್ವಿಟರ್ನಲ್ಲಿ ಯುವರ್ ಸೇಫ್ಟಿ ಇಸ್ ಇನ್ ಗುಡ್ ಹ್ಯಾಂಡ್ಸ್ ಎಂಬ ಶೀರ್ಷಿಕೆ ಕೊಟ್ಟು ಹೆಮ್ಮೆಯಿಂದ ಹಂಚಿಕೊಂಡಿದ್ದಾರೆ ಮುಂಬಯಿ ಪೋಲೀಸರು. ಏಜೆನ್ಸೀಸ್ ಸಿದ್ದರಾಮಯ್ಯನವರು ನಮ್ಮೂರಿಗೆ ಏನೂ ಮಾಡಿಲ್ಲ ಸಿದ್ದರಾಮಯ್ಯ ಎದುರೇ ಅಸಮಾಧಾನ ತೋಡಿಕೊಂಡ ಗ್ರಾ.ಪಂ ಸದಸ್ಯ! ವೇದಿಕೆಯಿಂದ ಕೆಳಕ್ಕೆ ನೂಕಿದ ಸಿದ್ದರಾಮಯ್ಯ! ತಂಗಿಗಾಗಿ ಅಕ್ಕನನ್ನೇ ನಗ್ನಗೊಳಿಸಿದ! ಸಹಾಯಕ್ಕೆ ಕೇಳಿ ಬರಲಿ ಎಂದು ಕಾದಿದ್ದವನಿಗೆ ಕಾದಿತ್ತು ದೊಡ್ಡ ಶಾಕ್!